Հավելված N 2

Մարտունի համայնքի ղեկավարի

2025 թվականի սեպտեմբերի 1-ի թիվ 923-Ա որոշման

**ԱՇԽԱՏԱԿԱՐԳ ԵՎ ԳՈՐԾԱՌՈՒՅԹՆԵՐ**

**ՄԱՐՏՈՒՆԻ ՀԱՄԱՅՆՔԻ ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ ԽՈՐՀՐԴԻ**

* + - 1. **Աղետների ռիսկի կառավարման այսուհետ՝ ԱՌԿ) խորհրդի աշխատակարգը.**
      2. Սույն աշխատակարգով սահմանվում են (այսուհետ՝ Աշխատակարգ) Մարտունի համայնքի աղետների ռիսկի կառավարման (այսուհետ՝ ԱՌԿ) խորհրդի լիազորությունների և գործառույթների իրականացման ընթացակարգերը:
      3. Համայնքի ԱՌԿ խորհրդի նիստերը գումարվում են Մարտունի համայնքապետարանում, իսկ դրա անհնարինության դեպքում՝ ԱՌԿ խորհրդի ղեկավարի որոշմամբ` այլ վայրում:
      4. Համայնքի ԱՌԿ խորհրդի նիստի ժամանակ քննարկվում են համայնքի մակարդակում աղետների ռիսկի նվազեցման ուղղված ցանկացած հարց՝ բոլոր ուղղություններով:
      5. Համայնքի ԱՌԿ խորհրդի նիստի ժամանակ ԱՌԿ խորհրդի ոլորտային պատասխանատուները ներկայացնում են իրենց վերապահված ոլորտում կատարված աշխատանքները, առաջ եկած խնդիրները և առաջարկվող նոր միջոցառումները:
      6. Խորհրդի անդամները կարող են բարձրացնել համայնքի դիմակայունության բարձրացմանը ուղվված հարցեր, առաջարկել դրանք ներառել նիստերի քննարկման օրակարգում, օրակարգային հարցերի շուրջ հանդես գալ առաջարկություններով, ծանոթանալ նիստերի արձանագրություններին:
      7. ԱՌԿ խորհուրդը հանդիսանում է համայնքի մակարդակում ԱՌԿ պլանը մշակող, վարող, վերանայող, բարելավող հիմնական մարմինը:
      8. Ըստ անհրաժեշտության ԱՌԿ խորհուրդը կարող է ստեղծել թեմատիկ ուղղություններով աշխատանքային խմբեր:
      9. Թեմատիկ աշխատանքային խմբերի ստեղծման մասին առաջարկությամբ կարող է հանդես գալ ԱՌԿ խորհրդի ցանկացած անդամ, իսկ ստեղծման մասին որոշումը կայացնում է ԱՌԿ խորհրդի ղեկավարը:
      10. Օրակարգով հաստատված թեմաների քննարկման առանձնահատկություններից ելնելով ԱՌԿ խորհրդի ղեկավարի որոշմամբ նիստերին կարող է հրավիրվել ԱՌԿ խորհրդում չընգրկված մասնագետներ:
      11. ԱՌԿ խորհրդի աշխատանքները կարող են կրել նաև խորհրդատվական բնույթ:
      12. Համայնքի ԱՌԿ խորհրդի նիստերը գումարվում են տարվա ընթացքում առնվազն երկու անգամ, իսկ դրա անհնարինության դեպքում՝ ԱՌԿ խորհրդի ղեկավարի որոշմամբ:
      13. Համայնքի ԱՌԿ խորհրդի նիստերն արձանագրվում են քարտուղարի կողմից, շրջանառվում ԱՌԿ խորհրդի անդամների շրջանում, ներառվում են համայնքի ԱՌԿ պլանում և հրապարակվում համայնքապետարանի պաշտոնական կայքէջում:
      14. ԱՌԿ խորհրդը հաշվետու է համայնքի ղեկավարին և ավագանուն:
      15. ԱՌԿ խորհրդի կազմի փոփոխությունը հաստատվում է համայնքի ղեկավարի որոշմամբ:
      16. ԱՌԿ խորհրդի գործունեությունը դադարում է համայնքի ղեկավարի որոշմամբ:

1. **ԱՌԿ խորհրդի՝ աղետների ռիսկի նվազեցմանն ուղղված գործողությունները**
2. Համայնքին սպառնացող վտանգների (բնական, տեխնոլոգիական, կենսաբանական, քիմիական և այլ բնույթի), դրանց նկատմամբ խոցելիության և կարողությունների բացահայտումը,
3. ԱՌԿ պլանի մշակումը, իրականացման ապահովումը, վերահսկումը,
4. Աղետների ռիսկի նվազեցման (այսուհետ՝ ԱՌՆ) և աղետներին դիմակայելու կարողությունների զարգացումը,
5. Համայնքում ԱՌՆ միջավայրի և մշակույթի ձևավորումն ու դրանց տարածումը,
6. Արտակարգ իրավիճակներին արձագանքման պատրաստվածության ապահովումը, արտակարգ իրավիճակներին արձագանքման պատրաստվածության ապահովումը, այդ նպատակով փրկարարական, հրդեհաշիջման, անհրաժեշտ կենսապահովման և բժշկական միջոցների (այդ թվում՝ նախնական նվազագույն ծառայությունների փաթեթների) ձեռքբերման, կուտակման, պահպանման և նպատակային օգտագործման իրականացումը,
7. ԱՌԿ պլանով սահմանված միջոցառումների ինտեգրման ապահովումը համայնքի զարգացման ծրագրում,
8. Համայնքի վաղ ազդարարման համակարգի ստեղծումն ու վերջինիս պահպանումը,
9. Դիմակայուն համայնք» ստեղծելու նպատակով ԱՌՆ գործընթացներում ուսումնական, առողջապահական հաստատությունների, հասարակական կազմակերպությունների և բնակչության ակտիվ ներգրավվածության ապահովումը,
10. Բնակչության համար արտակարգ իրավիճակներում վարքականոնների և պարտականությունների տարածումը, դրանց կիրառման ապահովումը,
11. Առաջին օգնության, փրկարարական, վթարավերականգնողական, համավարակների տարածման ռիսկի նվազեցմանն ուղղված, հրդեհաշիջման պարզագույն աշխատանքներում՝ համայնքի բնակչության շրջանում կամավորների նախապատրաստման և ներգրավման ապահովումը,
12. Կամավորական արձագանքման թիմերի ձևավորումը, զարգացումը և պահպանումը,
13. Ռիսկերի նվազեցման աշխատանքների իրականացումը՝ բնակչության իրազեկման և ուսուցման միջոցով,
14. Արտակարգ իրավիճակներում բնակչության պաշտպանությանն ուղղված թեմաներով ուսումնավարժությունների նախապատրաստումն ու անցկացումը՝ հաստատությունների և համայնքի մակարդակներում
15. Աղետների ռիսկի կառավարման պլանի ճշգրտումը,
16. Աղետների ռիսկի կառավարման ազգային ռազմավարության և Սենդայի գործողությունների ծրագրի իրականացման գործընթացին համայքնային մակարդակում աջակցելը,
17. Համայնքի կրթական, առողջապահական, սոցիալական և այլ հատուկ նշանակության հաստատությունների կարողությունների զարգացմանը, անվտանգության մակարդակի բարձրացմանն ու ԱՌԿ պլանների մշակմանն աջակցելը,
18. Համայնքում աղետների ռիսկերի գնահատման, մշտադիտարկման, կանխատեսման մեխանիզմների նեդրմանն ու զարգացմանն աջակցելը,
19. ԱՌՆ ազգային պլատֆորմի շրջանակներում համայնքում իրականացվող ԱՌՆ և դիմակայունության բարձրացման գործընթացներին և ծրագրերին աջակցելը:
20. «Աղետներից առաջացած կորուստների և վնասների տվյալների շտեմարան» ստեղծելու հարցում ազգային մակարդակում դերակատաներին օժադակելը համայնքի լիազորությունների շրջանակում:
21. **ԱՌԿ խորհրդի՝ արտակարգ իրավիճակներին արձագանքմանն ուղղված գործողությունները.**
22. Համայնքի բնակչության, նյութական արժեքների պաշտպանության ապահովումը,
23. Համայնքի բնակչության ազդարարման իրականացումը,
24. Արտակարգ իրավիճակների ժամանակ տեղեկատվության փոխանակման իրականացումը,
25. Համայնքի բնակչության տարահանման (հաշվի առնելով խոցելի խմբերի հատուկ կարիքները) կազմակերպումն ու իրականացումը,
26. Իր իրավասության շրջանակներում՝ փրկարարական, վթարավերականգնողական և հրդեհաշիջման աշխատանքների կազմակերպումն ու իրականացումը,
27. Իր իրավասության շրջանակներում՝ արտակարգ իրավիճակների ժամանակ հասարակական կարգի պահպանումը,
28. Իր իրավասության շրջանակներում՝ արտակարգ իրավիճակների ժամանակ դիակապտության, թալանի, բռնության և այլ հանցավոր երևույթների կանխումը,
29. Արտակարգ իրավիճակի հետևանքով առաջացած շինարարական աղբի մաքրումը համայնքի տարածքից ու ճանապարհներից, նոր տարանցիկ ճանապարհների հիմնումը, կամուրջների վերականգնումը,
30. Իր իրավասության շրջանակներում՝ տուժածների բժշկական և առաջին օգնության կազմակերպումն ու իրականացումը, ինչպես նաև այդ ծառայությունների ապահովման համար նյութատեխնիկական միջոցների ապահովում (հաշի առնելով հատուկ խմբերի՝ խրոնիկական հիվանդություններ ունեցողների, հղիների, կանանց, երեխաների կարիքները),
31. Սանիտարահիգիենիկ և համաճարակային պատշաճ վիճակի ապահովում,․
32. Բնակչության առաջնային կարիքների` սննդով, ջրով, հագուստով, կոշիկներով, հիգիենայի պարագայով, դեղորայքով, ժամանակավոր կացարանով, հոգեբանական և խնամքի ծառայություններով և այլ առաջին անհրաժեշտության պարագաներով /ծառայությություններով ապահովումը,
33. Ջրային և սննդամթերքի պաշարների կուտակումը և նպատակային օգտագործումը,
34. Բնակչության կոմունալ-էներգետիկ ապահովումը,
35. Տուժած տարածքների գազամատակարարման և էներգամատակարարման վերականգնման կազմակերպումը, անհրաժեշտության դեպքում առանձին հատվածներում դրանց դադարեցումը,
36. Դիակների հուղարկավորման համար հողհատկացման և հուղարկավորման կազմակերպումը,
37. Կորած, միայնակ մնացած երեխաների հայտնաբերումը, գրանցումը և ուղղորդումը համապատասխան սոցիալական ծառայություններ,
38. Երեխաների վերամիավորումն ընտանիքներին աշխատանքների կազմակերպումը և իրականացումը,
39. Իր իրավասության շրջանակներում՝ շենքերի, շինությունների, կամուրջների, թունելների և այլ առանցքային հանգույցների տեխնիկական վիճակի գնահատումը,
40. Վնասի և կարիքների վաղ գնահատումը և հայտերի ներկայացումը մարզային կամ հանրապետական հանձնաժողովին,
41. Տեղահանված և/կամ տարահանված բնակչության կարիքների գնահատման և աջակցության ցուցաբերման գործընթացի կազմակերպումը և իրականացումը։
42. **ԱՌԿ խորհրդի հետաղետային վերականգման ուղղությամբ գործառույթներն են՝**
43. Համայնքի հետաղետային վերականգման ռազմավարության մշակելը՝ մարզային և հանարապետական իշխանությունների հետ համատեղ:
44. Հետաղետային վերականգնման համար կարիքների գնահատմանը մասնակցելը՝ ըստ ուղղությունների:
45. Հետաղետային կարիքների գնահատման համայնքային կարողությունների զարգացմանն աջակցելը:
46. Հետաղետային վերականգման համար ֆինանսական միջոցների հայթայթմանն աջակցելը:
47. Հետաղետային վերականգման հաստատված գործողությունների նկատմամբ մշատադիտարկման իրականացումը:

ԱՇԽԱՏԱԿԱԶՄԻ ՔԱՐՏՈՒՂԱՐ ՍՎԵՏԼԱՆԱ ՀՈՎՀԱՆՆՍԻՅԱՆ